Cuneiform Tablet Kt 94/k 810 (AKT 6c 599)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-lá-ḫi-im qí-bi-ma um-ma zu-ku-a-ma ší-im an-ni-ki-kà a-dí a-na-ku a-na ša-lá-tù-wa-ar e-ru-bu KÙ.BABBAR lá i-ší-qí-il₅ iš-tù u₄-mì-im ša e-ru-bu KÙ.BABBAR ú-ša-áš-qí-il₅ 11 ma-na 12 GÍN KÙ.BABBAR e-zi-ib ša-du-e-tí-im ší-im AN.NA-ki-kà iz-ku-wa-ku ú lá-ma a-li-kà-ni AN.NA ta-dí-in i-ku-pí-a áš-a-al-ma um-ma šu-ut-ma 8 GÍN LÁ 22.5 ŠE.TA ta-dí-in 11 ma-na 12 GÍN KÙ.BABBAR AN.NA-ki-kà ma-ma-ḫi-ir i-ku-pí-a a-na šu-ki-tim i-dí-nu-ma DUMU šál-ma-{d}IM na-áš-a-kum i-na ša ṭup-pí-šu 4 ma-na KÙ.BABBAR šu-kà-tám ú-ša-áš-qí-il₅-šu ku-nu-ki ša šu-ki-tim šu-ḫu-bur na-áš-a-kum GÁN-lam₅ a-šu-mì šu-ki-tim a-dí kà-ni-iš{ki} e-tí-qám ŠU.NÍGIN KÙ.BABBAR-pí-kà lu ší-im AN.NA lu ša šu-ki-tim 15 ma-na 12 GÍN KÙ.BABBAR šu-ḫu-bur na-áš-a-kum ší-tí KÙ.BABBAR-pí-kà 2 ma-na ša li-bi šu-ki-tim KÙ.BABBAR-kà KÙ.BABBAR a-na ší-a-ma-tim šu-ut ú ma tí iš-tí šu-ḫu-bur iš-ku-nu-ni a-ma-kam i li-bi-kà <gap> lá ú i KÙ.BABBAR-pí-šu-nu aṣ-ba-at-ma KÙ.BABBAR šu-ta-bi 8 ma-na AN.NA ku-nu-ki ú ší-li-ip-kà-am ša ì-lí-áš-ra-ni ub-lá-ni a-na ma-lá tí-ir-tí-kà šu-ki-tim AN.NA ú ṣú-ba-tám a-dí-in